
CRNA GORA
JU OŠ “Sutjeska” Podgorica



Broj: 1247
Podgorica, 12.07.2022. godine

U skladu sa odredbama člana 94  stav 6 Zakona o javnim nabavkama (“Službeni list Crne Gore”, br. 074/19), Komisija za sprovođenje postupka javne nabavke dostavlja

ODGOVOR NA ZAHTJEV ZA IZMJENU TENDERSKE DOKUMENTACIJE
broj 1230 od 07.07.2022. godine za otvoreni postupak javne nabavke usluge Organizovanje đačke ekskurzije za učenike IX razreda za školsku 2022/2023 godinu

Zainteresovani privredni subjekat se dana 12.07.2022.godine obratio Naručiocu putem ESJN-a zahtjevom za izmjenu tenderske dokumentacije.
U Zahtjevu za izmjenu tenderske dokumentacije zainteresovani privredni subjekat navodi sljedeće:
Na osnovu Zakona o javnim nabavkama, član 94, stav 4 i 5 predlažemo izmjenu tenderske dokumentacije i to: 
Umjesto sertifikata ISO 14001 : 2015 i ISO/IEC 27701 : 2019 predlažemo da ponuđači daju Izjavu o poštovanju i ispunjavanju uslova kvaliteta predmeta nabavke.
Obrazloženje:
Na osnovu podataka od akreditovanih sertifikacionih tijela Crne Gore od ukupnog broja turističkih turoperatora samo 2 agencije posjeduju tražene ISO standarde od koji samo 1 agencija izvodi ekskurzije za osnovne škole. Razlog za ovu situaciju su zakonski neobavezujući i vrlo skupi sertifikati.
Traženjem ovih sertifikata kao obavezujućih favorizuje se samo jedna agencija u Crnoj Gori i direktno utiče na ishod tendera.
Ostale agencije, turoperatori ne ispunjavaju uslove da bi mogle da se jave kao punopravni ponuđači.
U slučaju da jedina agencija koja ima uslove (sertifikat) iz nekog razloga odustane od javljanja, na tenderu nema ko da se javi i ova generacija maturanata neće otići na ekskurziju u predviđenom terminu.
Izmjenom tenderske dokumentacije pružiće se jednaka šansa svim agencijama da se jave kao ponuđači, sve dok se zakonom ne regulišu pitanja oko ISO standrada u Crnoj Gori.
Naručilac dostavlja sljedeći odgovor na Zahtjev za izmjenu tenderske dokumentacije:
Zahtjev za izmjenu tenderske dokumentacije ODBIJA se kao nezakonit.

Obrazloženje
Zahtjev za izmjenu tenderske dokumentacije odbija se kao nazakonit jer je suprotan  članu 94 stav 5 Zakona o javnim nabavkama („Službeni list Crne Gore”, br.074/19).
U članu 94 stav 5  ZJN  navodi se da  „U predlogu iz stava 4 ovog člana navode se razlozi za otklanjanje nepravilnosti, nedostataka ili nezakonitosti tenderske dokumentacije ili izmjena i dopuna tenderske dokumentacije, ali predlog ne smije da sadrži konkretne izmjene i/ili dopune”. 
[bookmark: _GoBack]Kako je zainteresovani privredni subjekat u svom zahtjevu za izmjenu tenderske dokumentacije predložio konkretnu izmjenu u smislu da „ponuđači umjesto sertifikata ISO 14001 : 2015 i ISO/IEC 27701 : 2019 daju Izjavu o poštovanju i ispunjavanju uslova kvaliteta predmeta nabavke”, naručilac cijeni da je zainteresovani privredni subjekat  zahtjev za izmjenu tenderske dokumentacije uputio suprotno članu 94 stav 5 Zakona o javnim nabavkama („Službeni list Crne Gore”, br.074/19). 
Naručilac je shodno svojim zakonskim ovlašćenjima datim u  članu 114 ZJN („Službeni list Crne Gore”, br.074/19) zahtijevao dostavljanje dokaza odnosno sertifikata, koje izdaju akreditovana sertifikaciona tijela o ispunjavanju uslova kvaliteta predmeta nabavke i zaštite životne sredine. Naručilac je, u predmetnoj javnoj nabavci, zahtijevao sertifikate ISO 14001 : 2015 i ISO/IEC 27701 : 2019.  
Komisija za sprovođenje postupka javne nabavke
1.Sanela Bašuljević, predsjednik
                                                                   2.Milena Kuč, član   
                                                                         3.Mersiha Kočan, član

